U sklopu projekta „Znanje za sve III“ koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III.“ temeljem poziva UP.03.2.1.03 Europskog socijalnog fonda u sklopu Operativnog programa Učinkoviti ljudski potencijali 2014. – 2020., OŠ Zvonka Cara Crikvenica objavljuje

JAVNI POZIV

za prijavu kandidata

za izvršavanje poslova pomoćnika u nastavi u Osnovnoj školi Zvonka Cara Crikvenica.

U sklopu projekta „Znanje za sve III“ raspisuje se javni poziv za izbor pomoćnika u nastavi (u daljnjem tekstu: pomoćnici) za učenike s teškoćama u razvoju, a koji su na temelju rješenja o primjerenom programu obrazovanja integrirani u redovni sustav osnovnoškolskog obrazovanja u školama čiji je osnivač Grad Crikvenica.

Pomoćnik je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.

Poslovi pomoćnika su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika u razredu te poslovi specifični za funkcioniranje pojedinih učenika ili skupine učenika.

Pomoćnici će se u okviru projekta „Znanje za sve III“ angažirati u osnovnim školama Grada Crikvenice, **a odabir osoba koje će izvršavati poslove pomoćnika izvršit će projektni tim nakon uspješno završene edukacije koja se organizira u sklopu projekta “Znanje za sve III“**

 Prijaviti se mogu osobe: koje imaju minimalno četverogodišnje srednjoškolsko obrazovanje i **pedagoške struke** te protiv kojih nije pokrenut kazneni postupak.

S odabranim pomoćnicima sklopit će se ugovori o radu u trajanju od rujna 2017. godine do lipnja 2018. godine kojima će se definirati međusobna prava i obaveze.

Uz prijavu na javni poziv, kandidati za pomoćnike dužni su priložiti:

- životopis,

- dokaz o stručnoj spremi (neovjerena preslika),

- dokaz o hrvatskom državljanstvu (neovjerena preslika osobne iskaznice),

 - dokaz o nekažnjavanju (neovjerena preslika uvjerenja o nekažnjavanju – ne starija od 3 mjeseca od dana objave ovog javnog poziva),

- potvrdu ili certifikat o završenom programu edukacije za poslove pomoćnika u minimalnom trajanju od 20 sati (neovjerena preslika), ukoliko kandidat ima završen program edukacije za poslove pomoćnika u minimalnom trajanju od 20 sati.

Natjecati se mogu i kandidati **koji nemaju završen** program edukacije za poslove pomoćnika u minimalnom trajanju od 20 sati uz uvjet da isti završe prije početka rada.

**Od svih kandidata koji se jave na javni poziv odabrat će se pet (5) kandidata koji će pristupiti edukaciji.**

OŠ Zvonka Cara zadržava pravo uvida u originale dokumenata.

 Prijave se podnose poštanskom pošiljkom na sljedeću adresu: Osnovna škola Zvonka Cara, Kotorska 13, 51260 Crikvenica s napomenom „Prijava za pomoćnike u nastavi“. Prijave se mogu podnijeti i osobno u tajništvo OŠ Zvonka Cara.

 Rok za podnošenje prijava je 1. rujna 2017. godine. Prijave pristigle nakon navedenog roka neće se uzeti u razmatranje. Za sve informacije možete se obratiti na broj telefona 051/241-866 ili na e-mail adresu tajnistvo@os-zvonkacara.hr.

Ovaj javni poziv objavljen je na mrežnim stranicama OŠ Zvonka Cara Crikvenica www.os-zvonkacara.hr i na stranicima Zavoda za zapošljavanje